**PARTNERSÉGI HIRDETMÉNY ÉS LAKOSSÁGI FÓRUM MEGHÍVÓ**

**Nagyhegyes község szerkezeti és szabályozási tervének módosítása a 077/5 hrsz, 077/9 hrsz, 077/2 hrsz, 077/3 hrsz, 077/7 hrsz és 073/45 hrsz Kmg-1 területre vonatkozóan**

Nagyhegyes Község **Önkormányzata a** településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29/A. § (2) bekezdése d) pontja, valamint Nagyhegyes Község Önkormányzata Képviselő-testületének a településfejlesztési koncepció, integrált településfejlesztési stratégia és a településrendezési eszközök, valamint településképi arculati kézikönyv és településképi rendelet készítésével, módosításával kapcsolatos partnerségi egyeztetés szabályairól szóló 7/2017. (II. 23.) önkormányzati rendeletében foglaltak szerint „Nagyhegyes község szerkezeti és szabályozási tervének módosítása a 077/5 hrsz, 077/9 hrsz, 077/2 hrsz, 077/3 hrsz, 077/7 hrsz és 073/45 hrsz Kmg-1 területre vonatkozóan.” dokumentációt az eljárás előzetes tájékoztatási szakaszában partnerségi véleményezésre bocsájtja.

A módosítási anyaga tájékoztatási dokumentációja teljes terjedelemben megtekinthető a <http://www.nagyhegyes.hu/kozerdeku-adatok/> honlapon, illetve papíralapú dokumentumként ügyfélfogadási időben a Nagyhegyesi Polgármesteri Hivatalban (4064 Nagyhegyes, Kossuth utca 2.).

A témával kapcsolatos lakossági fórum időpontja:

**2019. március 11. (hétfő) 14,00 óra**

**Helyszín:**

**Polgármesteri Hivatal Tanácsterem**

A közzétett tájékoztató alapján a témával kapcsolatban véleményt, észrevételt a polgármester részére címezve a Polgármesteri Hivatalba szükséges eljuttatni:

- személyesen (Nagyhegyes Község Polgármesteri Hivatal Titkárságán);

- postai úton ajánlott levélben (Bajusz Istvánné polgármester, Polgármesteri Hivatal 4064 Nagyhegyes, Kossuth u. 2. címre);

- elektronikus levélben a cseke.pm@nagyhegyes.hu e-mail címre.

Nagyhegyes, 2019. 02. 28..

Bajusz Istvánné

polgármester s.k.